### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. januar 2023 har vedtaget Magistratens foranstående indstilling af 9. januar 2023.

Enhedslisten de Rød-Grønnes byrådsgruppe ønskede følgende mindretalsudtalelse medsendt:

”Et P hus til 800 biler på [adresse] modvirker ”Park and Ride” strategi og er i modstrid med Århus Kommunes Planstrategi for nedsættelse af miljø- og klimabelastningen af midtbyen.

Pendlere bør i stedet gives mulighed for parkering og omstigning til busser, letbane og tog langt uden for [adresse] – ”Park and Ride”.

P huset bør helt opgives, området begrønnes og evt. indrettet til cykelparkering inkl. opladningsmulighed for elcykler.

Alternativt bør P huset minimeres i størrelse og graves ned, så det ikke spærrer for den visuelle kontakt mellem by og vand. Parkering bør forbeholdes til elbiler med opladningsmulighed og til parkering af cykler. Benzin- og dieselbiler henvises til P huse under [adresse] og under [adresse].

[adresse] skal ikke køre gennem P huset, men flyttes til Marselistunnelen.”

Magistratsafdelingen for Sociale Forhold og Beskæftigelse og Magistratsafdelingen Teknik og Miljø udarbejder notat.

###

Offentlig fremlæggelse af Lokalplan 1172, [adresse] i [adresse].

### Resume

Denne lokalplan er en opfølgning på den eksisterende Lokalplan 1141 – Erhvervsområde i [adresse] nord for [adresse]. Lokalplan 1141 gør det muligt at opføre en større erhvervsbydel og i denne lokalplan er delområde 2 udlagt til parkeringshus, men uden bestemmelser for [adresse]. Derfor er lokalplan 1172 udarbejdet med byggeretsgivende bestemmelser for parkeringshuset som integreret i erhvervsområdet.

Lokalplan 1141 og dette forslag til lokalplan 1172 er udarbejdet i forlængelse af udviklingsplan og bydelsplan for [adresse], som begge er vedtaget af Byrådet. Lokalplanen er i overensstemmelse med kommuneplanen og lokalplanområdet er ejet af [adresse].

Lokalplanen gør det muligt at opføre et parkeringshus i op til 6 etager, med maksimalt 24.500 m2 etageareal og maksimalt 800 bilparkeringspladser. Parkeringshuset har direkte adgang for gående i terræn og til kulbroen. Der er adgang for biler fra [adresse]. Selve tagfladen bliver udformet som et landskab, der med trapper og ramper giver adgang fra terræn og kulbroen hen over tagfladen til havnen.

I forbindelse med udarbejdelse af Udviklingsplanen og i det videre forløb har der været en omfattende inddragelse af borgere og interessenter i [adresse]. Da dette forslag til lokalplan er indeholdt i lokalplan 1141, er der ikke gennemført særskilt borgerinddragelse.

### Beslutningspunkter

Det indstilles:

1) forslag til lokalplan nr. 1172 godkendes til offentlig fremlæggelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 09-01-2023

Julius Ravn: 10

Fremsendes til [adresse] med bemærkning, at Magistraten i mødet den 9. januar 2023 anbefaler, at byrådet tiltræder Magistratsafdelingen for Teknik og Miljøs indstilling af 2. december 2022.

Rådmand Dan Kristensen, Christoffer Kristiansen og Thure Per Søndergaard tog forbehold.

Det kan i den videre proces drøftes, om der er mulighed for at reducere højden og gå mere i dybden selvom der vil være store udfordringer herved.